**TUKUMA NOVADA DOME**

Reģistrācijas Nr.90000050975

Talsu iela 4, Tukums, Tukuma novads, LV-3101,

tālrunis 63122707, fakss 63107243, mobilais tālrunis 26603299, 29288876

[www.tukums.lv](http://www.tukums.lv) e-pasts: dome@tukums.lv

**ĀRKĀRTAS SĒDES PROTOKOLS**

Tukumā

2018.gada 9.oktobrī Nr.22

Tukuma novada Domes ārkārtas sēde sasaukta 2018.gada 9.oktobrī, plkst. 17:00 Talsu ielā 4, Tukumā.

Sēdi plkst. 17.00 atklāj un vada Tukuma novada Domes priekšsēdētāja vietnieks Aivars Volfs.

Sēdi protokolē personāla vadītāja Liene Zērvēna.

Sēdē piedalās:

deputāti: Arvīds Driķis, Jānis Eisaks, Edmunds Grīnbergs, Artis Jomerts, Sergejs Kovaļovs, Modris Liepiņš, Ēriks Lukmans, Ilvars Ozoliņš, Normunds Rečs, Ludmila Reimate, Guna Roze, Aivars Volfs, Agris Zvaigzneskalns (nepiedalās Liene Bēniņa - atvaļinājumā, Reinis Duksītis, Kaspars Liepa, Daiga Reča – cita darba dēļ),

- pašvaldības izpilddirektore Dace Lebeda,

Domes administrācijas darbinieki:

- Finanšu nodaļas vadītāja Laila Dzalbe,

- personāla vadītāja Liene Zērvēna,

- Juridiskās nodaļas vadītāja Lelde Bičuša,

- Īpašumu nodaļas vadītājs Viesturs Bērzājs,

- Kultūras, sporta un sabiedrisko attiecību nodaļas vadītāja Dace Liepiņa-Zusāne,

- sabiedrisko attiecību speciāliste Karīna Krūmiņa,

- datortehniķis Anrijs Daile,

- laikraksta “Neatkarīgās Tukuma Ziņas” žurnāliste Agita Puķīte,

- laikraksta “Tukuma Balss” žurnālists Arvīds Deģis

Atklāti balsojot, ar 11 balsīm par (Arvīds Driķis, Jānis Eisaks, Artis Jomerts, Sergejs Kovaļovs, Modris Liepiņš, Ilvars Ozoliņš, Normunds Rečs, Ludmila Reimate, Guna Roze, Aivars Volfs, Agris Zvaigzneskalns), pret – nav, atturas – nav,

*Tiek apstiprināta ārkārtas sēdes darba kārtība:*

1. Par sabiedriskā transporta izdevumu kompensāciju.

2. Par Tukuma pirmsskolas izglītības iestādes “Pasaciņa” darbinieku nodarbinātību līdz 2018.gada 31.decembrim.

3. Par valsts sociālā atbalsta piešķiršanu R.Balanas.

4. Par nekustamā īpašuma “Karjeras”, Jaunsātu pagastā, Tukuma novadā, izsoles pārtraukšanu.

1.§.

**Par sabiedriskā transporta izdevumu**

**kompensāciju**

ZIŅO: Normunds Rečs – Domes deputāts, Tukuma novada Izglītības pārvaldes vadītājs

JAUTĀJUMI: Guna Roze, Modris Liepiņš, Jānis Eisaks, Agris Zvaigzneskalns, Sergejs Kovaļovs,

ATBILDES: Normunds Rečs, Arvīds Driķis, Laila Dzalbe, Aivars Volfs, Ludmila Reimate

DEBATES: Artis Jomerts, Guna Roze, Ludmila Reimate

Atklāti balsojot, ar 11 balsīm par (Arvīds Driķis, Jānis Eisaks, Artis Jomerts, Sergejs Kovaļovs, Modris Liepiņš, Ilvars Ozoliņš, Normunds Rečs, Ludmila Reimate, Guna Roze, Aivars Volfs, Agris Zvaigzneskalns), pret – nav, atturas – nav,

NOLEMJ: lēmumu „Par sabiedriskā transporta izdevumu kompensāciju” pieņemt (lēmums pievienots).

2.§.

**Par Tukuma pirmsskolas izglītības iestādes “Pasaciņa”**

**darbinieku nodarbinātību līdz 2018.gada 31.decembrim**

ZIŅO: Normunds Rečs – Domes deputāts, Tukuma novada Izglītības pārvaldes vadītājs

JAUTĀJUMI: nav,

ATBILDES: nav,

DEBATES: Ludmila Reimate

ZIŅOTĀJA GALA VĀRDS: Domes deputāts Normunds Rečs precizē lēmuma projekta 8.punktu.

Atklāti balsojot, ar 11 balsīm par (Arvīds Driķis, Jānis Eisaks, Artis Jomerts, Sergejs Kovaļovs, Modris Liepiņš, Ilvars Ozoliņš, Normunds Rečs, Ludmila Reimate, Guna Roze, Aivars Volfs, Agris Zvaigzneskalns), pret – nav, atturas – nav,

NOLEMJ: lēmumu „Par Tukuma pirmsskolas izglītības iestādes “Pasaciņa” darbinieku nodarbinātību līdz 2018.gada 31.decembrim” pieņemt (lēmums pievienots).

3.§.

**Par valsts sociālā atbalsta piešķiršanu R.Balanas**

ZIŅO: Normunds Rečs – Domes deputāts, Tukuma novada Izglītības pārvaldes vadītājs

JAUTĀJUMI: Guna Roze, Agris Zvaigzneskalns,

ATBILDES: Normunds Rečs,

DEBATES: nav

Atklāti balsojot, ar 11 balsīm par (Arvīds Driķis, Jānis Eisaks, Artis Jomerts, Sergejs Kovaļovs, Modris Liepiņš, Ilvars Ozoliņš, Normunds Rečs, Ludmila Reimate, Guna Roze, Aivars Volfs, Agris Zvaigzneskalns), pret – nav, atturas – nav,

NOLEMJ: lēmumu „ Par valsts sociālā atbalsta piešķiršanu R.Balanas” pieņemt (lēmums pievienots).

4.§.

**Par nekustamā īpašuma “Karjeras”, Jaunsātu**

**pagastā, Tukuma novadā, izsoles pārtraukšanu**

ZIŅO: Aivars Volfs – Domes priekšsēdētāja vietnieks

JAUTĀJUMI: Artis Jomerts, Agris Zvaigzneskalns, Guna Roze, Modris Liepiņš, Sergejs Kovaļovs,

ATBILDES: Aivars Volfs, Lelde Bičuša, Viesturs Bērzājs,

DEBATES: Agris Zvaigzneskalns, Guna Roze, Arvīds Driķis, Modris Liepiņš, Artis Jomerts, Lelde Bičuša, Dace Lebeda, Viesturs Bērzājs,

ZIŅOTĀJA GALA VĀRDS: sēdes vadītājs Domes priekšsēdētāja vietnieks Aivars Volfs precizē lēmuma projektu:

*“4. uzdot Domes Īpašumu nodaļai organizēt* ***pašvaldības nekustamā īpašumā*** *“Karjeras” Jaunsātu pagastā, Tukuma novadā (kadastra Nr.9058 002 0066) topogrāfisko uzmērīšanu;*

*5. uzdot Domes priekšsēdētāja vietniekam Aivaram Volfam organizēt cenu aptauju derīgo izrakteņu krājuma atlikuma aprēķinam* ***pašvaldības nekustamā īpašumā*** *“Karjeras” Jaunsātu pagastā, Tukuma novadā (kadastra Nr.9058 002 0066).”* un lūdz balsot par sēdes gaitā precizēto lēmuma projektu.

Atklāti balsojot, ar 11 balsīm par (Arvīds Driķis, Jānis Eisaks, Edmunds Grīnbergs, Artis Jomerts, Sergejs Kovaļovs, Modris Liepiņš, Ēriks Lukmans, Ilvars Ozoliņš, Normunds Rečs, Ludmila Reimate, Guna Roze, Aivars Volfs, Agris Zvaigzneskalns), pret – nav, atturas – nav,

NOLEMJ: lēmumu „ Par nekustamā īpašuma “Karjeras”, Jaunsātu pagastā, Tukuma novadā, izsoles pārtraukšanu” pieņemt (lēmums pievienots).

Tukuma novada Domes ārkārtas sēde tiek slēgta plkst. 18:11.

Sēdi vadīja

Domes priekšsēdētāja vietnieks A.Volfs

Protokolēja

Personāla vadītāja L.Zērvēna

Protokols parakstīts 10.10.2018.

**L Ē M U M S**

Tukumā

2018.gada 9.oktobrī prot.Nr.22, 1.§.

**Par sabiedriskā transporta izdevumu**

**kompensāciju**

Tukuma novada Dome 2018.gada 31.maijā pieņēma lēmumu ““Par Tukuma pirmsskolas izglītības iestādes “Pasaciņa” darbinieku nodarbinātības plānu” (prot.Nr.10, 9.§.). Saskaņā ar minēto lēmumu Tukuma pirmsskolas izglītības iestādes „Pasaciņa“ darbinieki projekta “Energoefektivitātes paaugstināšana PII “Pasaciņa”” īstenošanas laikā tiek nodarbināti citās Tukuma pirmsskolas izglītības iestādēs. Darba vietas maiņas rezultātā Tukuma pirmsskolas izglītības iestādes “Pasaciņa” darbiniekiem ir radušies papildus transporta izdevumi nokļūšanai uz/no darba Tukuma pirmsskolas izglītības iestādēs. Plānojot Tukuma pirmsskolas izglītības iestādes “Pasaciņa” darbinieku nodarbinātību citās Tukuma pirmsskolas izglītības iestādēs, tika ņemts vērā saskaņā ar Tukuma novada Domes 2018.gada 26.aprīļa lēmumu “Par Tukuma pirmsskolas izglītības iestādes “Pasaciņa” izglītojamo izvietošanas plānu” (prot.Nr.7, 17.§.) noteiktais bērnu grupu izvietojums citās Tukuma pirmsskolas izglītības iestādēs, lai pēc iespējas nodrošinātu pārvietotajās grupās tos darbiniekus, kas strādāja attiecīgajās pirmsskolas grupās pirms Tukuma pirmsskolas izglītības iestādes “Pasaciņa” izglītojamo izvietošanas. Lai neradītu papildus finansiālo slogu Tukuma pirmsskolas izglītības iestādes “Pasaciņa” darbiniekiem, kuri projekta “Energoefektivitātes paaugstināšana PII “Pasaciņa”” īstenošanas laikā tiek nodarbināti citās Tukuma pirmsskolas izglītības iestādēs, nepieciešams minētajiem darbiniekiem segt sabiedriskā transporta izdevumus nokļūšanai uz/no darba.

Pamatojoties uz Izglītības likuma 17.panta pirmās daļas 1.punktu */Katras pašvaldības pienākums ir nodrošināt bērniem, kuru dzīvesvieta deklarēta pašvaldības administratīvajā teritorijā, iespēju iegūt pirmsskolas izglītību/,* trešās daļas 6.punktu */novada pašvaldība [..] piešķir pašvaldības budžeta līdzekļus izglītības iestādēm un kontrolē šo līdzekļu izmantošanu/* un likuma “Par pašvaldībām” 12.pantu*:*

1. kompensēt sabiedriskā transporta (Tukuma pilsētas nozīmes maršrutos) izdevumus Tukuma pirmsskolas izglītības iestādes “Pasaciņa” darbiniekiem, kuri projekta “Energoefektivitātes paaugstināšana PII “Pasaciņa”” īstenošanas laikā tiek nodarbināti citās Tukuma pirmsskolas izglītības iestādēs,

2. sabiedriskā transporta izdevumu kompensēšanas administrēšanu veikt Tukuma pirmsskolas izglītības iestādēm, kurās saskaņā ar Tukuma pirmsskolas izglītības iestādes “Pasaciņa” darbinieku nodarbinātības plānu tiek nodarbināti minētie darbinieki,

3. noteikt, ka sabiedriskā transporta izdevumu kompensēšanai Tukuma pirmsskolas izglītības iestādes “Pasaciņa” darbinieki, kuri projekta “Energoefektivitātes paaugstināšana PII “Pasaciņa”” īstenošanas laikā tiek nodarbināti citās Tukuma pirmsskolas izglītības iestādēs, attiecīgajā iestādē iesniedz sabiedriskā transporta izdevumus apliecinošus dokumentus par iepriekšējo mēnesi līdz nākamā mēneša piektajam datumam,

4. noteikt, ka atbilstoši spēkā esošajām tiesību normām, no darbinieka pieprasītās sabiedriskā transporta izdevumu kompensācijas tiek ieturēts iedzīvotāju ienākuma nodoklis un darba ņēmēja valsts sociālās apdrošināšanas obligātās iemaksas, kā arī papildus tiek aprēķinātas darba devēja valsts sociālās apdrošināšanas obligātās iemaksas,

5. papildus nepieciešamo finansējumu Tukuma pirmsskolas izglītības iestādēm piešķirt vienu reizi ceturksnī atbilstoši faktiski izmaksātajam sabiedriskā transporta izdevumu kompensāciju apmēram,

6. uzdot Tukuma novada Izglītības pārvaldei veikt lēmuma izpildes kontroli,

7. noteikt, ka sabiedriskā transporta izdevumi tiek kompensēti no 2018.gada 1.septembra.

Domes priekšsēdētāja vietnieks A.Volfs

**L Ē M U M S**

Tukumā

2018.gada 9.oktobrī prot.Nr.22, 2.§.

**Par Tukuma pirmsskolas izglītības iestādes**

**“Pasaciņa” darbinieku nodarbinātību līdz**

**2018.gada 31.decembrim**

Pamatojoties uz Tukuma novada Domes 2018.gada 25.maijā izsludinātā atklātā konkursa “Ēkas, Vārtu ielā 3, Tukumā, vienkāršotās atjaunošanas apliecinājuma kartes izstrāde un teritorijas labiekārtošanas paskaidrojuma raksta izstrāde, un būvdarbi” rezultātiem, šobrīd ēkā Vārtu ielā 3, Tukumā, ir uzsākti būvdarbi, kurus saskaņā ar 2018.gada 5.septembrī noslēgtajiem līgumiem starp Tukuma novada Domi un SIA “Telms” ir plānots pabeigt līdz 2018.gada 30.decembrim. Pēc ēkas remontdarbu pabeigšanas, saskaņā ar Tukuma novada Domes 2018.gada 26.aprīļa lēmumu “Par ēku Vārtu ielā 3, Tukumā” (prot.Nr.7, 18.§.), ēku plānots izmantot kā Tukuma pirmsskolas izglītības iestādes programmu īstenošanas vietu, kur Tukuma novada Domes 2018.gada 31.maija lēmuma “Par Tukuma pirmsskolas izglītības iestādes “Pasaciņa” darbinieku nodarbinātības plānu” (prot.Nr.10, 9.§.) 4.punktā ir paredzēts nodarbināt Tukuma pirmsskolas izglītības iestādes “Pasaciņa” 23 darbiniekus. Pēc sākotnējās prognozes būvdarbus Vārtu ielā 3, Tukumā, Tukuma novadā, bija paredzēts pabeigt līdz 2018.gada 31.oktobrim, kas neradīja Tukuma pirmsskolas izglītības iestādes “Pasaciņa” darbinieku dīkstāvi. Ņemot vērā, ka būvdarbu termiņš ir pagarināts, nepieciešams noteikt šo 23 Tukuma pirmsskolas izglītības iestādes darbinieku nodarbinātību citās Tukuma pirmsskolas izglītības iestādēs līdz 2018.gada 31.decembrim, kad plānots ēku Vārtu ielā 3, Tukumā, Tukuma novadā, nodot ekspluatācijā.

Tukuma pirmsskolas izglītības iestādē “Pasaciņa” šobrīd ir 22,781 likmes (23 darbinieki):

|  |  |  |  |
| --- | --- | --- | --- |
| **Nr.** | **Amata nosaukums** | **Darbinieku skaits** | **Amata vienības/likmes** |
| 4.1. | Vadītājs | 1 | 1 |
| 4.2. | Vadītāja vietnieks izglītības jomā | 1 | 0,4 |
| 4.3.  | Pirmsskolas izglītības skolotājs | 14 (2-prombūtne) | 10,481 |
| 4.4. | Skolotāja palīgs | 4 | 4 |
| 4.3. | Saimniecības pārzinis | 1  | 1 (veiks arī ēkas dežuranta pienākumus) |
| 4.4. | Pirmsskolas iestāžu un skolu māsa | 1 | 0,35 |
| 4.5. | Lietvedis | 1 | 0,8 (aizvietos skolotāja palīgu) |
| 4.6.  | Grāmatvedis | 1 | 0,4 (0,75 – šobrīd) |
| 4.7. | Apkopējs | 1 | 1 (0,5 apkopēja + 0,5 skolotāja palīgs) |
| 4.8. | Veļas pārzinis | 1 | 1 (0,5 apkopēja + 0,5 skolotāja palīgs) |
| 4.9. | Tehniskais strādnieks | 1 | 1 |
| 4.10. | Sētnieks | 1 | 1 |
| Kopā | 23 | 22,781 |

Saskaņā ar Tukuma pirmsskolas izglītības iestādes vadītājas sniegto informāciju un pamatojoties uz likuma “Par pašvaldībām” 14.panta otrās daļas 6.punktu */Lai izpildītu savas funkcijas, pašvaldībām likumā noteiktajā kārtībā ir pienākums: [..] atbilstoši apstiprinātajam pašvaldības budžetam racionāli un lietderīgi izlietot pašvaldības finanšu līdzekļus/*:

1. atbalstīt Tukuma pirmsskolas izglītības iestādes “Pasaciņa” pedagogu un skolotāju palīgu nodarbinātību pie cita darba devēja uz Tukuma pirmsskolas izglītības iestādes “Pasaciņa” ēkas Vārtu ielā 3, Tukumā, Tukuma novadā, remontdarbu veikšanas laiku:

|  |  |  |  |
| --- | --- | --- | --- |
| Nr. | **Tukuma pirmsskolas izglītības iestāde** | **Pirmsskolas izglītības****skolotājs** | **Skolotāja palīgs** |
| skaits | likmes | skaits | amata vienības |
| 1.1. | “Pepija” | 1 | 0,861 | 1 | 1 |
| 1.2. | “Karlsons” | 0 | 0 | 0 | 0 |
| 1.3. | “Vālodzīte” | 2 | 1,722 | 3 | 3 |
| 1.4. | “Taurenītis” | 2 | 1,722 | 1 | 1 |
| 1.5. | “Lotte” | 2 | 1,722 | 0 | 0 |
| **Kopā** | **7** | **6,027** | **5** | **5** |

2. Atbalstīt Tukuma pirmsskolas izglītības iestādes “Pasaciņa” darbinieku nodarbinātību pie cita darba devēja uz Tukuma pirmsskolas izglītības iestādes “Pasaciņa” ēkas Vārtu ielā 3, Tukumā, Tukuma novadā, remontdarbu veikšanas laiku:

|  |  |  |  |  |
| --- | --- | --- | --- | --- |
| **Nr.** | **Iestāde** | **Amata nosaukums** | **Darbinieku skaits** | **Amata** **vienības/ likmes** |
| 2.1. | Tukuma pirmsskolas izglītības iestāde “Vālodzīte” | Lietvedis | 1 | 0,6 |
| Veļas pārzinis | 1 | 0,5 |
| Apkopējs | 1 | 0,5 |
| Sētnieks | 1 | 0,5 |
| 2.2. | Tukuma pirmsskolas izglītības iestāde “Taurenītis” | Tehniskais strādnieks | 1 | 0,5 |
| **Kopā** | **5** | **2,6** |

3. Atbalstīt Tukuma pirmsskolas izglītības iestādes “Pasaciņa” vadītāja vietnieka izglītības jomā nodarbinātību pie cita darba devēja – Tukuma pirmsskolas izglītības iestādē “Taurenītis” ar likmi 0,4, uz Tukuma pirmsskolas izglītības iestādes “Pasaciņa” ēkas Vārtu ielā 3, Tukumā, Tukuma novadā, remontdarbu veikšanas laiku;

4. Atbalstīt Tukuma pirmsskolas izglītības iestādes “Pasaciņa” pedagogu un darbinieku, kuri jau ir nodarbināti pie cita darba devēja likmes/amata vienības palielināšanu uz Tukuma pirmsskolas izglītības iestādes “Pasaciņa” ēkas Vārtu ielā 3, Tukumā, Tukuma novadā, remontdarbu veikšanas laiku:

|  |  |  |  |
| --- | --- | --- | --- |
| Nr. | **Tukuma pirmsskolas izglītības iestāde** | **Amata nosaukums** | **Likmes palielinājums** |
| 1.1. | “Pepija” | Logopēds | 0,15 |
| 1.2. | “Karlsons” | Logopēds | 0,14 |
| Pirmsskolas izglītības skolotājs | 0,195 (vēlams 0,334) |
| 1.3. | “Vālodzīte” | Mūzikas skolotājs | 0,4 |
| 1.4. | “Lotte” | Sporta skolotājs | 0,575 |
| Pirmsskolas iestāžu un skolas māsa | 0,35 |
| **Kopā** | **1,949** |

5. Atbalstīt Tukuma pirmsskolas izglītības iestādes “Pasaciņa” darbinieku nodarbinātību Tukuma pirmsskolas izglītības iestādē “Pasaciņa”:

|  |  |  |  |
| --- | --- | --- | --- |
| **Nr.** | **Amata nosaukums** | **Darbinieku skaits** | **Amata vienības/likmes** |
| 5.1. | Vadītājs | 1 | 1 |
| 5.2. | Saimniecības pārzinis | 1 | 1 |
| 5.3. | Lietvedis | 1 | 0,2 |
| 5.4. | Grāmatvedis | 1 | 0,4 |
| 5.5. | Sētnieks | 1 | 0,5 |
| 5.5. | Vakance\* |  | 3,705 |
| **Kopā** | **6,805** |

\* t.sk. 1,722 likmes bērna kopšanas atvaļinājums (2 darbinieki).

6. Noteikt, ka Tukuma pirmsskolas iestādes “Pasaciņa” darbinieki, kuri šobrīd ir mācību atvaļinājumā (2 pirmsskolas izglītības skolotāji) un attaisnotā prombūtnē (darbnespēja – 1 pirmsskolas izglītības skolotājs un 1 skolotāja palīgs) nodarbinātību pie cita darba devēja uzsāk pēc mācību atvaļinājuma vai attaisnotas prombūtnes beigām.

7. Uzdot Tukuma pirmsskolas izglītības iestādes “Pasaciņa” vadītājai Jeļenai Tratinko sagatavot trīspusēju vienošanos ar lēmumā minētajām iestādēm un iesaistītajiem darbiniekiem par darba tiesisko attiecību turpināšanu pie cita darba devēja līdz 2018.gada 31.decembrim.

8. Tukuma pirmsskolas izglītības iestādēm papildus nepieciešamo finansējumu piešķirt atbilstoši lēmumā minēto darbinieku atlīdzības izmaksām no Tukuma pirmsskolas izglītības iestādes “Pasaciņa” apstiprinātās ieņēmumu un izdevumu tāmes.

9. Kontroli par lēmuma izpildi uzdot Tukuma novada Izglītības pārvaldei.

Domes priekšsēdētāja vietnieks A.Volfs

**L Ē M U M S**

Tukumā

2018.gada 9.oktobrī prot.Nr.22, 3.§.

**Par valsts sociālā atbalsta piešķiršanu**

**R.Balanas**

Tukuma novada Domē 2018.gada 2.oktobrī (reģ. Nr. 377-p) saņemts Romusa Balanas iesniegums par valsts sociālā atbalsta piešķiršanu.

Atbilstoši Ministru kabineta 2018.gada 14.aprīļa noteikumu Nr. 216 “Kārtība, kādā piešķir un administrē valsts sociālo atbalstu pedagogiem” 6.punktam */Pašvaldība pārbauda iesniegumā un tam pievienotajos dokumentos ietverto ziņu patiesumu un divu nedēļu laikā pēc iesnieguma saņemšanas pieņem lēmumu par sociālā atbalsta piešķiršanu uz laiku līdz sešiem mēnešiem vai atteikumu to piešķirt.*/, Tukuma novada Izglītības pārvalde savas kompetences ietvaros ir veikusi R.Balanas iesniegumā un tam pievienotajos dokumentos ietverto ziņu patiesuma pārbaudi.

Izglītības likuma 52.panta otrajā daļā */Pašvaldības dibinātās vispārējās izglītības iestādes vispārējās pamatizglītības un vispārējās vidējās izglītības pedagogam, kuram līdz pensijas vecuma sasniegšanai atbilstoši likumam "*[*Par valsts pensijām*](https://likumi.lv/ta/id/38048-par-valsts-pensijam)*" ir mazāk nekā trīs gadi un kopējais pedagoga darba stāžs valsts un pašvaldības izglītības iestādēs, kas īsteno vispārējās izglītības programmas, ir vismaz 25 gadi, tai skaitā pēdējie pieci gadi pirms izglītības iestādes likvidācijas vai reorganizācijas nostrādāti pašvaldības izglītības iestādē, kas īsteno vispārējās pamatizglītības vai vispārējās vidējās izglītības programmas, un kurš izglītības iestādes reorganizācijas vai likvidācijas gadījumā zaudē darbu un turpmāk negūst ienākumus no algota darba, komercdarbības vai saimnieciskās darbības, neatkarīgi no viņa mantiskā stāvokļa ir tiesības saņemt valsts sociālo atbalstu līdz sešu mēnešu vidējās izpeļņas apmēram Ministru kabineta noteiktajā kārtībā/* ir noteiktas pamatprasības pedagogiem, kuriem ir tiesības pretendēt uz valsts sociālā atbalsta piešķiršanu. Saskaņā ar R.Balanas iesniegumā un tam pievienotajos dokumentos ietverto informāciju:

1. Tukuma novada Dome 2018.gada 22.februārī pieņēma lēmumu “Par Tukuma internātpamatskolas un Dzirciema internātpamatskolas reorganizāciju” (prot.Nr.2,5.§.), kā rezultātā R.Balanas zaudēja darbu 2018.gada 23.augustā,

2. saskaņā ar Valsts sociālās apdrošināšanas aģentūras interneta vietnē [www.vsaa.lv](http://www.vsaa.lv) publicēto informāciju, 19xx.gada oktobrī dzimušajiem pensionēšanās gads ir 2020.gada jūlijs (pieejams: [www.vsaa.lv/pakalpojumi/pensionariemsenioriem/vecuma-pensija/pensijas-vecuma-paaugstinasana-no-62-lidz-65-gadu-vecumam/](http://www.vsaa.lv/pakalpojumi/pensionariemsenioriem/vecuma-pensija/pensijas-vecuma-paaugstinasana-no-62-lidz-65-gadu-vecumam/)),

3. R.Balanas Dzirciema internātpamatskolā ir strādājis no 1979.gada 10.augusta.

Pamatojoties uz Ministru kabineta 17.04.2018. noteikumu Nr. 216 “Kārtība, kādā piešķir un administrē valsts sociālo atbalstu pedagogiem” 6.punktu:

- piešķirt valsts sociālo atbalstu  Romusim Balanas (personas kods XXXX) uz sešiem mēnešiem kā vispārējās pamatizglītības (īpašais veids - speciālā izglītība) īstenošanā iesaistītam pedagogam, kurš Dzirciema internātpamatskolas reorganizācijas gadījumā ir zaudējis pedagoga darbu.

*Lēmumu var apstrīdēt Administratīvajā rajona tiesā viena mēneša laikā no tā spēkā stāšanās dienas.*

Domes priekšsēdētāja vietnieks A.Volfs

**L Ē M U M S**

Tukumā

2018.gada 9.oktobrī prot.Nr.22, 4.§.

**Par nekustamā īpašuma “Karjeras”, Jaunsātu**

**pagastā, Tukuma novadā, izsoles pārtraukšanu**

Ar Tukuma novada Domes 2018.gada 30.augusta lēmumu “Par pašvaldības neapbūvētā zemesgabala “Karjeras” Jaunsātu pagastā, Tukuma novadā, atsavināšanu un izsoles noteikumu apstiprināšanu” (prot. Nr.19, 39.§), apstiprināti nekustamā īpašuma “Karjeras” Jaunsātu pagastā, Tukuma novadā (kadastra Nr.9058 002 0066) izsoles noteikumi. Izsole noteikta 2018.gada 10.oktobrī, plkst.16.00.

Ņemot vērā pēdējā laika negatīvo publicitāti par īpašuma pārdošanu ražotnes būvniecībai un iedzīvotāju neviennozīmīgo novērtējumu par iespējamo ražotnes veidu, lai novērstu iespējamu pašvaldības nekustamā īpašuma atsavināšanu par cenu, kas neatbilst īpašuma patiesajai vērtībai, un ar nolūku rīkoties saimnieciski, nekustamā īpašuma “Karjeras” Jaunsātu pagastā, Tukuma novadā, atsavināšana (izsole) būtu pārtraucama.

Pamatojoties uz Civillikuma 927.pantu *Īpašums ir pilnīgas varas tiesība par lietu, t. i. tiesība valdīt un lietot to, iegūt no tās visus iespējamos labumus, ar to rīkoties un noteiktā kārtā atprasīt to atpakaļ no katras trešās personas ar īpašuma prasību,* 1036.pantu  *Īpašums dod īpašniekam vienam pašam pilnīgas varas tiesību par lietu, ciktāl šī tiesība nav pakļauta sevišķi noteiktiem aprobežojumiem* un likuma „Par pašvaldībām” 21.panta pirmās daļas 17.punktu *Dome var izskatīt jebkuru jautājumu, kas ir attiecīgās pašvaldības pārziņā, turklāt tikai dome var lemt par pašvaldības nekustamā īpašuma atsavināšanu, ieķīlāšanu vai privatizēšanu, kā arī par nekustamās mantas iegūšanu pašvaldības īpašumā,* 21.panta otro daļu *Domes darbībai un lēmumiem jābūt maksimāli lietderīgiem,*

1. atcelt Tukuma novada Domes 2018.gada 30.augusta lēmumu “Par pašvaldības neapbūvētā zemesgabala “Karjeras” Jaunsātu pagastā, Tukuma novadā, atsavināšanu un izsoles noteikumu apstiprināšanu” (prot. Nr.19, 39.§);

2. uzdot **Īpašumu apsaimniekošanas un privatizācijas komisijai pārtraukt pašvaldības nekustamā īpašuma** “Karjeras” Jaunsātu pagastā, Tukuma novadā ( kadastra Nr.9058 002 0066), atsavināšanu;

3. uzdot Domes Finanšu nodaļai nekavējoties atskaitīt nodrošinājuma naudu un dalības maksu visiem pretendentiem, kuri pieteikušies nekustamā īpašuma “Karjeras” Jaunsātu pagastā, Tukuma novadā ( kadastra Nr.9058 002 0066) izsolei;

4. uzdot Domes Īpašumu nodaļai organizēt **pašvaldības nekustamā īpašumā** “Karjeras” Jaunsātu pagastā, Tukuma novadā ( kadastra Nr.9058 002 0066) topogrāfisko uzmērīšanu;

5. uzdot Domes priekšsēdētāja vietniekam Aivaram Volfam organizēt cenu aptauju derīgo izrakteņu krājuma atlikuma aprēķinam **pašvaldības nekustamā īpašumā** “Karjeras” Jaunsātu pagastā, Tukuma novadā ( kadastra Nr.9058 002 0066).

Domes priekšsēdētāja vietnieks A.Volfs